તેર મુખીઃ તેરમુખી રૂદ્રાક્ષના દેવ ઈન્દ્ર, રતી અને કામદેવ છે. આ રૂદ્રાક્ષ ધારણ કરવાથી દરેક કામનાઓની પૂર્તી થાય છે. આ રૂદ્રાક્ષ ધારણ કરવાથી માતા-પિતા, ભાઈ-બહેન તેમજ ગુરૂની હત્યાના પાપમાંથી મુક્તિ મળે છે. પદ્મપુરાણ અનુસાર આ રૂદ્રાક્ષ ધારણ કરવાથી મનુષ્યને સદભાગ્યની પ્રાપ્તિ થાય છે. એક માન્યતા અનુસાર ભગવાન ઈન્દ્રએ પોતાનું ખોવાયેલુ સામ્રાજ્ય આ રૂદ્રાક્ષ ધારણ કરીને પરત મેળવ્યું હતું. અભિનેતા, રાજનેતા, કલાકાર, તેમજ ઉચ્ચ અધિકારીઓ સહિતના લોકો જો આ તેરમુખી રૂદ્રાક્ષ ધારણ કરે તો તેમને ઉત્તમ સુખની પ્રાપ્તિ થાય છે. આ રૂદ્રાક્ષ ધારણ કરવાથી આકર્ષણ, ઐશ્વર્ય અને આઠ પ્રકારની સિદ્ધિઓ પ્રાપ્ત થાય છે. તેરમુખી રૂદ્રાક્ષ ધારણ કરવાથી ગળાને લગતા, કામ શક્તિને લગતા, નિઃસંતાનને લગતા, મનોવિકારને લગતા અને સાથે જ થાઈરોડ જેવા રોગોમાં લાભ પ્રાપ્ત થાય છે.